Quay West | LekkeSlaap
Kry 30% af vir verblyf voor 16 Maart 2022
Vanaf R1 880 R1 316 per nag, vir 4 mense
Quay West is 'n knus 4-ster selfsorg-dubbelverdiepinghuis in Velddrif Quays naby die Bergrivier. Dit is ideaal vir gaste wat net wil toesluit en heeldag rondrits.
Op die onderste verdieping is 'n oopplan-kombuis, -eetkamer en -sitkamer. Die kombuis het 'n graniettoonbank en die sitkamer het 'n futon. Dit lei na 'n onderdak-terras met braaigeriewe waar gesinne en vriende gehaltetyd kan deurbring.
Gratis onbeperkte WiFi is beskikbaar.
Die hoofslaapkamer is op die boonste verdieping en het 'n koningingrootte-bed, aparte aantrekkamer en ruim en suite-badkamer met toilet, wasbak en moderne stort. Die slaapkamer lei na 'n gerieflike balkon waar gaste in die son kan ontspan. Die kamer het ook 'n radiowekker, plafonwaaier, kluis en haardroër.
Die tweede slaapkamer het 2 ekstra lang enkelbeddens wat omskep kan word in 'n koninggrootte-bed. Die klein en suite-badkamer het 'n toilet, wasbak en stort. Die balkon het 'n beperkte uitsig oor die Bergrivier.
Ander geriewe in die huis slim-TV met Easyview Multi-choice, andersins kan gaste hul eie dekodeerder saambring of op hul eie Netflix-rekening vermaak soek. Daar is 'n skottelgoedwasser, wasmasjien, mikrogolf, yskas-vrieskas, oond met stoof, koffiemasjien, ketel, broodrooster en elektriese komberse in die winter. Jy kan gerus jou eie iPod bring en dit aan die HiFi koppel. In die winter sal die gaskaggel jou warm hou.
'n Dubbelkajak is beskikbaar teen 'n minimale ekstra tarief. Die Bergrivier is sowat 40 m van hier af en die jetty sowat 90 m.